**PRILOG III. – PRIJEDLOG UGOVORA**

Družba sestara milosrdnica sv. Vinka Paulskoga – Zagreb, Frankopanska 17, 10 000 Zagreb, OIB: 09456474627 zastupane po Ivanki Đogaš, vrhovnoj ekonomi (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_, zastupan po direktoru/ici \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Izvođač),

sklopili su dana \_\_\_\_\_\_\_\_\_\_\_\_\_\_\_\_\_\_ sljedeći:

**UGOVOR ZA IZVOĐENJE RADOVA**

**ZA PROVEDBU MJERA ZAŠTITE SAMOSTANA SESTARA MILOSREDNICA S CRKVOM SV. VINKA PAULANSKOGA**

**Predmet ugovora**

Članak 1.

(1) Ovaj ugovor sklapa se na temelju provedenog postupka nabave s obveznom objavom za neobveznike Zakona o javnoj nabavi, koji se vodi pod brojem \_\_, Odluke o odabiru ekonomski najpovoljnije ponude od \_\_.\_\_.2021. i ponude Izvođača broj \_\_ od \_\_.\_\_.2021. koja je u navedenom postupku nabave odabrana kao najpovoljnija.

Članak 2.

(1) Ovim Ugovorom Naručitelj naručuje, a Izvođač se obvezuje izvesti radove \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u svemu prema projektnoj dokumentaciji i dozvolama iz članka 3. ovog Ugovora.

(2) Izvođač je dužan izvesti ugovorene radove na način i u rokovima koji su određeni Ugovorom, sukladno propisima i pravilima struke.

Članak 3.

(1) Radovi iz članka 2. ovog Ugovora moraju se izvesti sukladno sljedećoj projektnoj dokumentaciji:

* Elaborati ocjene postojećeg stanja i projekti obnove i ojačanja konstrukcije

**Vrijednost radova**

Članak 4.

(1) Za izvođenje radova iz članka 1. ovog Ugovora ugovaraju se jedinične cijene prema troškovniku koji je sastavni dio ugovora, slijedom kojih se ugovara cijena radova u iznosu od:

Cijena bez PDV ………. HRK

(Slovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

PDV ………. HRK

(Slovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Sveukupno: ………. HRK

(Slovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

(2) Cijena radova iz prethodnog stavka je nepromjenjiva.

(3) Ugovorna cijena pokriva sve obveze i troškove Izvođača iz ovog Ugovora i sve što je potrebno za točno izvođenje i dovršenje ugovorenih radova i otklanjanje svih nedostataka.

(4) Smatrat će se da je Izvođač pregledao gradilište, njegovu okolicu, dobio sve potrebne informacije o rizicima i drugim okolnostima koji mogu utjecati na radove i da je prije podnošenja ponude bio upoznat sa svim relevantnim činjenicama koje mogu utjecati na mogućnost ispunjenja ugovornih obaveza s njegove strane.

(5) Ovim ugovorom isključuje se primjena Posebnih uzanci o građenju.

**Način obračuna i uvjeti plaćanja**

Članak 5.

(1) Naručitelj će plaćati izvedene radove temeljem privremenih i okončane situacije.

(2) Plaćaju se samo stvarno izvedeni radovi koji su upisani i obračunati u građevinskoj knjizi i ovjereni po nadzornom inženjeru. Obračun izvedenih radova vrši se prema ovjerenim izvedenim radovima i jediničnim cijenama iz troškovnika koji je priložen Ugovoru i čini njegov sastavni dio.

(3) Plaćanje predujma Izvođaču je isključeno.

(4) U slučaju potrebe za izvođenje naknadnih i nepredviđenih radova, Izvođač za iste mora ishoditi pisanu suglasnost nadzornog inženjera, te potom podnijeti zahtjev Naručitelju. Naknadni i nepredviđeni radovi mogu se izvoditi samo nakon pisane suglasnosti Naručitelja.

(5) Analiza jediničnih cijena za naknadne i nepredviđene radove radit će se na temelju analize jediničnih cijena usporedivih stavki iz ugovornog troškovnika.

Članak 6.

(1) Privremene situacije odabrani ponuditelj ispostavlja mjesečno u pet (5) primjeraka do 5-og u mjesecu za radove izvedene u proteklom mjesecu. Situaciju na gradilištu ovjerava nadzorni inženjer u roku od deset (10) dana od dana primitka.

(2) U ovjeri privremenih situacija, nadzorni inženjer je odgovoran i ovlašten za:

* kontrolu i potvrdu stvarno izvršenih količina radova,
* primjenu odgovarajućih jediničnih cijena na stavke izvršenih radova u situaciji, te
* računsku kontrolu priloženog obračuna izvršenih radova.

(3) Nadzorni inženjer zaprimljenu privremenu ili okončanu situaciju ovjerava ili u slučaju uočenih pogrešaka ili nepravilnosti istu vraća Izvođaču. Situaciju ovjerenu od strane nadzornog inženjera, odabrani ponuditelj dostavlja predstavniku Naručitelja.

(4) Situaciju ovjerenu od strane nadzornog inženjera, predstavnik Naručitelja će ovjeriti u roku od deset (8) dana od dana ovjere nadzornog inženjera i tako ovjerenu situaciju Naručitelj se obvezuje platiti u roku od šezdeset (60) dana od dana od dana primitka sredstava temeljem Ugovora o dodjeli bespovratnih financijskih sredstava za operacije koje se financiraju iz fonda solidarnosti Europske unije - Izrada projektne dokumentacije i provedba mjera zaštite samostana sestara milosrdnica s crkvom sv. Vinka Paulanskoga, Frankopanska 15-17, Zagreb.

(5) Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati Izvođača da uočene nepravilnosti otkloni i objasni. U tom slučaju rok plaćanja počinje teći od dana kada je naručitelj zaprimio privremenu ili okončanu situaciju s otklonjenim uočenim nepravilnostima.

(6) Plaćanje Okončane situacije, čiji iznos ne može biti manji od 10 % (deset posto) vrijednosti ukupno izvedenih radova, se vrši nakon okončanog obračuna i zaprimanja jamstva za otklanjanje nedostataka u jamstvenom roku. Okončani obračun se radi nakon uspješnog potpisa Zapisnika o primopredaji kojim se potvrđuje da su svi radovi uredno i kvalitetno izvedeni sukladno Ugovoru.

Članak 7.

(1) U zajednici ponuditelja svakom članu će se za radove koje će izvesti, plaćati neposredno osim ako zajednica odredi drugačije, na način da članovi naprave obračun ukupnih radova putem cijele situacije-rekapitulacije, koja ne smije sadržavati oznaku R1. Uz nju ujedno treba priložiti i privremene situacije ispostavljene Naručitelju s oznakom R1 od svakog od pojedinih članova i to samo za alikvotni dio radova koji im pripada, te tako sve zajedno dostaviti Naručitelju na ovjeru i daljnji postupak.

(2) Obračun cijele situacije u ukupnom iznosu-rekapitulacija izvedenih radova (zajednički troškovnik) ovjerena od strane nadzornog inženjera i s datumom ovjere, služit će za praćenje Ugovora. Također i sve pojedinačne priložene situacije članova trebaju biti na isti način ovjerene od svih za to ovlaštenih osoba.

(3) Naručitelj će evidentirati svaku pojedinačnu situaciju članova zajednice ponuditelja zasebno i povezati je s plaćanjem. Plaćanje će se vršiti neposredno svakom članu, osim ako članovi zajednice ponuditelja ne odrede drugačije.

Članak 8.

(1) Ako se dio Ugovora daje u podugovor tada će za radove koje će izvesti podugovaratelj, Naručitelj izvršiti plaćanje neposredno svakom podugovaratelju koji je naveden u Ugovoru, uz obvezno prilaganje računa, odnosno situacija podugovaratelja prema odabranom ponuditelju/članovima zajednice gospodarskih subjekata. Članovi zajednice gospodarskih subjekata obvezni su na računu i/ili situaciji-rekapitulaciji navesti podugovaratelje.

(2) Odabrani ponuditelj je obvezan na računu naznačiti koje iznose i na koji račun treba plaćati podugovarateljima, odnosno članovima zajednice gospodarskih subjekata.

(3)Ako članovi zajednice gospodarskih subjekata zahtijevaju plaćanje preko jednog člana, tada taj član ispostavlja situacije u ime zajednice gospodarskih subjekata na način kako je navedeno.

(4) Odabrani ponuditelj, članovi zajednice gospodarskih subjekata i podugovaratelji ne smije bez suglasnosti Naručitelja, svoja potraživanja prema Naručitelju, po ovom Ugovoru, prenositi na treće osobe.

Članak 9.

(1) Plaćanja se vrše na poslovni/e račun/e Izvođača IBAN: \_\_\_\_\_\_\_\_\_\_\_\_\_\_\_\_\_\_\_\_, otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odnosno člana/članova zajednice gospodarskih subjekata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ IBAN \_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ako je primjenjivo).

ukoliko je primjenjivo:

Dio ovog Ugovora daje se u podugovor, kako slijedi:

a) Predmet, količina i vrijednost radova koje će izvesti podugovaratelji: prema ovjerenom prilogu dostavljenom u prihvaćenoj ponudi Izvođača;

b) Podaci o podugovarateljima:

(Podugovaratelj 1, adresa, OIB, IBAN)

(Podugovaratelj 2, adresa, OIB, IBAN)

**Početak i rok završetka radova**

Članak 10.

(1) Rok za izvršenje radova počinje teći od pisane Obavijesti o uvođenju u posao Izvođaču radova.

(2) Naručitelj će uvesti odabranog Izvođača u posao najkasnije u roku od 10 (deset) dana od dana obostranog potpisa ugovora.

(3) Pod uvođenjem u posao Izvođača podrazumijeva se ispunjenje onih obveza Naručitelja bez čijeg prethodnog ispunjenja započinjanje radova faktički nije moguće ili pravno nije dopušteno, a obuhvaća:

1. osiguranje Izvođaču prava pristupa na gradilište;
2. predaju Izvođaču zemljišta za izvođenje radova (gradilišta) slobodnog od fizičkih i pravnih prepreka;
3. predaju Izvođaču tehničke dokumentacije za izvođenje radova u 2 (dva) primjerka bez naknade (građevinsku dozvolu, digitalni primjerak glavnog projekta i digitalni primjerak izvedbenog projekta, te ostalu potrebnu dokumentaciju za pravilno izvršenje Ugovora);
4. prijavu gradilišta prema nadležnom tijelu
5. imenovanje Nadzornog inženjera.

(4) O uvođenju Izvođača u posao sastavlja se zapisnik i to se upisuje u građevinski dnevnik.

Članak 11.

(1) Rok za izvršenje svih ugovornih obveza je 30. travnja 2022. godine, i u navedenom periodu svi radovi koji su predmet nabave trebaju biti izvršeni.

(2) Radovi se smatraju završenim kada su izvedene sve ugovornim troškovnikom propisane stavke, a što upisom u građevinski dnevnik potvrđuje nadzorni inženjer, primitkom završnog izvješća nadzornog inženjera u obnovi te pisane izjave izvođača o izvedenim radovima i uvjetima održavanja.

(3) Po završetku radova ugovorne strane duže su pristupiti primopredaji radova i konačnom obračunu. O primopredaji radova se sastavlja zapisnik.

(4) Izvođač je suglasan i u obvezi prilagoditi se s izvođenjem radova stvarnim rokovima početka i završetka realizacije projekta.

Članak 12.

(1) Jamstveni rok teče od uredno izvršene primopredaje građevine. Ukoliko se u postupku primopredaje utvrde nepravilnosti u izvođenju radova i opremanju, te se na iste stave primjedbe jamstveni rok se produžuje i on počinje teći prvog dana nakon otklanjanja istih.

(2) Primopredaja će se zapisnički biti ovjerena potpisom izvoditelja sa jedne i naručitelja i njegovog nadzornog inženjera sa druge strane.

(3) U slučaju prekoračenja rokova iz ugovora, dužan je za svaki započeti dan prekoračenja roka platiti Naručitelju ugovornu kaznu od 2‰ dnevno od ugovorene cijene. Ukupan iznos ugovorne kazne za zakašnjenje ne može biti veći od 5% ugovorene cijene. Naručitelj će obračunati ugovornu kaznu za razdoblje od isteka roka za završetak izvođenja radova do datuma završetka izvođenja radova, kako je upisano u građevinski dnevnik i ovjereno od strane nadzornog inženjera. Radi naplate ugovoren kazne, Naručitelj je ovlašten umanjiti okončanu situaciju za iznos ugovorne kazne ili se naplatiti iz jamstva za uredno ispunjenje ugovora.

(4) Izvođač preuzima punu odgovornost za izvođenje radova od uvođenja u posao do primopredaje te odgovara za svu štetu koja nastane izvođenjem radova, bilo na lokaciji izvođenja radova, bilo na drugim objektima i opremi Naručitelja.

Članak 13.

(1) Izvođač ima pravo zahtijevati produljenje roka za završetak radova u slučajevima u kojima je zbog promijenjenih okolnosti ili neispunjavanja obveza Naručitelja bio spriječen u izvođenju radova. Pod promijenjenim okolnostima iz prethodnog stavka razumije se osobito:

1. privremena obustava radova određena od strane Naručitelja,
2. nepovoljne vremenske prilike za izvođenje pojedinih vrsta radova, koje znatno odstupaju od vremenskih prilika za godišnje doba i mjesto izvođenja radova, utvrđene u građevinskom dnevniku i ovjerene od nadzornog inženjera;
3. nepredviđeni radovi koji se moraju izvesti za koje Izvođač nije znao niti je mogao znati u vrijeme sklapanja Ugovora, a njihovo izvođenje utječe na mogućnost izvođenja radova u ugovorenom roku;
4. naknadni radovi prema zahtjevu Naručitelja;
5. pojava više sile. Viša sila znači izuzetan događaj ili okolnost:

* koja je izvan kontrole ugovorne strane;
* koju ugovorna strana nije mogla razumno izbjeći prije sklapanja Ugovora;
* koju, kada je nastala, Ugovorna strana nije mogla razumno izbjeći ili savladati i
* koja se ne može u bitnome pripisati drugoj Ugovornoj strani.

(2) Viša sila obuhvaća, ali se ne ograničava na izuzetne događaje ili okolnosti koje su dolje navedene, pod uvjetom da su ispunjeni uvjeti od a) do d):

1. rat, neprijateljstva (bilo objavljeni ili ne), invazije, napad inozemnih neprijatelja;
2. pobuna, terorizam, revolucija, ustanak, vojna ili uzurpirana vlast ili građanski rat;
3. izgredi, nemiri, neredi, štrajk ili obustava rada od strane osoba koje ne pripada Izvođaču i njegovim podugovarateljima;
4. ratno streljivo, eksplozivni materijali, ionizirajuće zračenje ili radioaktivno zagađenje, osim ako to nije uzorkovano korištenjem od strane Izvođača takvog streljiva, eksploziva, zračenja ili radioaktivnosti;
5. prirodne katastrofe kao potres, uragani, tajfuni ili vulkanska aktivnost; i
6. pandemiju.

(3) Izvođač je dužan zahtjev za produljenje roka podnijeti pisanim putem Naručitelju u roku ne duljem od 7 dana od kada sazna ili je pažnjom iskusnog Izvođača trebao saznati za razlog zbog kojega je prema njegovom mišljenju potrebno produljenje sukladno prihvatljivim razlozima iz ovog članka Ugovora, ali ne može podnijeti zahtjev nakon proteka roka za završetak radova.

Članak 14.

(1) Izvođač je obvezan u roku od deset (10) kalendarskih dana od dana potpisivanja Ugovora, dostaviti Nadzornom inženjeru i Naručitelju DINAMIČKO-FINANCIJSKI PLAN IZVOĐENJA RADOVA u svrhu vremenskog i financijskog praćenja izvođenja radova.

(2) Dinamičko financijski plan treba biti usklađen s krajnjim rokom izvođenja radova. Sadržaj Dinamičko financijskog plana usuglasit će Naručitelj, Izvođač i Nadzorni inženjer u roku tri (3) dana od dana sklapanja ugovora.

(3) Dinamičko-financijski plan je okviran i podložan izmjenama. Ako Izvođač odstupa od izvođenja radova i rokova iz Dinamičko-financijskog plana dužan je dostaviti Nadzornom inženjeru:

* obrazloženje razloga odstupanja;
* ažurirani Dinamičko-financijski plan
* navođenje metoda i radnji koje Izvođač predlaže kako bi se ubrzalo napredovanje radova i isti izvršili unutar ugovorenog roka za izvođenje radova.

(4) Izvođač je dužan obavijestiti Nadzornog inženjera o svim okolnostima koje bi mogle uzrokovati kašnjenje.

(5) Ako bilo koji nepredviđeni događaj, djelovanje ili previd, ili radnje trećih osoba za koje Izvođač ne odgovara, izravno ili neizravno ometaju izvršavanje Ugovora, bilo djelomično ili u potpunosti, Izvođač će o navedenom bez odgode i na vlastitu inicijativu obavijestiti Naručitelja. Obavijest mora uključivati opis problema, datum njegovog nastanka i mjere koje je Izvođač poduzeo ili namjerava poduzeti kako bi problem uklonio i osigurao potpunu usklađenost sa svojim obvezama iz Ugovora.

**Odgovorne osobe**

Članak 15.

(1) Izvođač je sukladno ponudi imenovao slijedeće stručnjake:

Stručnjak 1 – inženjer gradilišta arhitektonske, građevinske, strojarske ili elektrotehničke struke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(2) Predloženi stručnjak iz ponude Izvođača moraju biti angažirani na izvršenju Ugovora.

(3) Potvrđuje se da Izvođač posjeduje i da je predao Naručitelju sva potrebna ovlaštenja sukladno važećim propisima u Republici Hrvatskoj kao i dokumente (potvrde, ovlaštenje i dr.), potrebne za izvršenje ugovorenih usluga.

(4) Ako tijekom izvršenja Ugovora zbog nepredviđenih okolnosti dođe do potrebe za zamjenom stručnjaka potrebno je zatražiti prethodnu pisanu suglasnost Naručitelja o traženoj izmjeni.

(5) Novi predloženi stručnjak mora na isti način kao prvotni stručnjak dokazati da ima najmanje iste ili bolje kvalifikacije i stručno iskustvo, odnosno jednak ili veći broj bodova koje bi ostvario u postupku nabave kao i stručnjak kojeg mijenja

(6) Glavni inženjer gradilišta odgovoran je glavnom izvođaču za cjelovitost i međusobnu usklađenost radova, za međusobnu usklađenost provedbe obveza iz članka 54. ovoga Zakona o gradnji te ujedno koordinira primjenu propisa kojima se uređuje sigurnost i zdravlje radnika tijekom izvođenja radova.

(7) Izvođenje radova Naručitelj će nadzirati putem nadzornih inženjera, a Izvođač je dužan omogućiti nesmetano provođenje stalnog i svakodnevnog stručnog nadzora.

Članak 16.

(1) Inženjer gradilišta, odgovoran je za provedbu obveza iz članka 54. Zakona o gradnji (NN 153/13, 20/17, 39/19, 125/19) kako slijedi:

* provjerava gradi li Izvođač u skladu s građevinskom dozvolom, Zakonom o gradnji, tehničkim propisima, posebnim propisima, pravilima struke;
* povjerava izvođenje građevinskih radova i drugih poslova osobama koje ispunjavaju propisane uvjete za izvođenje tih radova, odnosno obavljanje poslova;
* provjerava izvode li se radovi tako da se ispune temeljni zahtjevi za građevinu, zahtjevi propisani za energetska svojstva zgrada i drugi zahtjevi i uvjeti za građevinu;
* provjerava ugrađuju li se građevni i drugi proizvodi te postrojenja u skladu sa Zakonom o gradnji i posebnim propisima;
* dužan je osigurati dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine s temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određena Zakonom o gradnji, posebnim propisom ili projektom odnosno Pozivom za dostavom ponuda;
* dužan je gospodariti građevnim otpadom nastalim tijekom građenja na gradilištu sukladno propisima koji uređuju gospodarenje otpadom;
* dužan je oporabiti i/ili zbrinuti građevni otpad nastao tijekom građenja na gradilištu sukladno propisima koji uređuju gospodarenje otpadom;
* dužan je sastaviti pisanu izjavu o izvedenim radovima i o uvjetima održavanja građevine.

**Dokumentacija izvođača**

Članak 17.

(1) Izvođač je dužan osigurati te predati Naručitelju, odnosno Nadzornom inženjeru u ugovorenim rokovima svu projektnu, atestnu i drugu dokumentaciju koju je sukladno primjenjivim propisima o gradnji dužan osigurati Izvođač, a koja je potrebna za izdavanje uporabne dozvole, odnosno uporabu građevine za koju se ne izdaje uporabna dozvola. Radovi se neće smatrati spremnim za preuzimanje sve dok Izvođač ne ispuni obvezu osiguranja predmetne dokumentacije.

(2) Izvođač je dužan imati, čuvati i voditi na gradilištu dokumentaciju predviđenu primjenjivim propisima o gradnji te građevinsku knjigu. Dužan je u svako doba osigurati pristup navedenoj dokumentaciji Naručitelju i Nadzornom inženjeru.

(3) Izvođač na gradilištu mora imati, sukladno članku 135. Zakona o gradnji, propisanu gradilišnu tehničku i obračunsku dokumentaciju (građevinski dnevnik) kao i dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određene Zakonom o gradnji, posebnim propisom ili projektom. Dokumentacija mora biti napisana na hrvatskom jeziku latiničnim pismom.

Članak 18.

(1) Izvođač je dužan o svom trošku provesti, odnosno osigurati provođenje, svih prethodnih i tekućih ispitivanja kojima se dokazuje kvaliteta materijala, opreme i izvedenih radova, a koja su određena Ugovorom, odnosno tehničkim normama određenim glavnim projektom ili jednakovrijednima ili važećim standardima i primjenjivim propisima o gradnji.

(2) Vrijeme i mjesto ispitivanja radova, odnosno dijela radova, materijala i opreme Izvođač će dogovoriti s Nadzornim inženjerom.

(3) U slučaju da smatra potrebnim Nadzorni inženjer može naložiti Izvođaču ponavljanje ispitivanja ili provođenje dodatnih ispitivanja. U slučaju da ponovljena i/ili dodatna ispitivanja pokažu da ispitivani radovi, dijelovi radova, oprema te materijali nisu u skladu s Ugovorom troškove istih snosi Izvođač. Naručitelj može u svako doba zatražiti provođenje kontrolnih ispitivanja o vlastitom trošku. Međutim, ako se takvim ispitivanjima utvrdi nedostatak u kvaliteti materijala, opreme i/ili izvedenih radova trošak ponovljenog kontrolnog ispitivanja snosi Izvođač.

(4) Po ispitivanjima provedenim od strane nezavisnih ovlaštenih osoba Izvođač je bez odgode dužan dostaviti Nadzornom inženjeru izvještaje o provedenim ispitivanjima potvrđene od strane navedenih ovlaštenih osoba. U slučaju kada se radi o ispitivanjima koje provodi sam, Izvođač će predmetne izvještaje bez odgode dostaviti na potvrdu Nadzornom inženjeru koji će na poleđini izvještaja potvrditi Izvođačevu potvrdu o ispitivanju ili će mu izdati potvrdu.

(5) Ako se po provedenim ispitivanjima utvrde nedostaci i/ili nesukladnost s Ugovorom, Nadzorni Inženjer može odbiti radove, dijelove radova, opremu i materijale s nedostacima. U tom slučaju Nadzorni inženjer će dostaviti obavijest Izvođaču s navođenjem razloga odbijanja te nalogom Izvođači za otklanjanje nedostataka s naznačenim rokom otklanjanja nedostataka i radnjama koje je potrebno poduzeti. Izvođač je dužan postupiti po nalogu i otkloniti nedostatke u naloženom roku te osigurati da je neprihvaćeni dio radova usklađen s Ugovorom o vlastitom trošku.

(6) Izvođač nije ovlašten ugrađivati niti jedan materijal bez prethodnog odobrenja Nadzornog inženjera. Odobrenje materijala vrši se temeljem dokumentacije kojima se dokazuje da su ugrađeni materijali sukladni onima iz ugovornog troškovnika.

**Gradilište**

Članak 19.

(1) Izvođač je odgovoran za sigurnost i stabilnost svih aktivnosti na gradilištu te metoda građenja. Izvođač je dužan poduzeti mjere za uređenje gradilišta predviđene važećim Zakonom o gradnji.

(2) Gradilište mora biti označeno pločom kojom se označava gradilište, a koja ima sadržaj sukladno Pravilniku o sadržaju i izgledu ploče kojom se označava gradilište (Narodne Novine broj 42/14). S obzirom na to da su radovi koji su predmet Ugovora financirani iz Europskog fonda solidarnosti, Naručitelj će Izvođaču dostaviti privremenu informacijsku ploču i trajnu ploču koje će biti izrađene sukladno Uputama za korisnike za razdoblje 2014.-2020. – Informiranje, komunikacija i vidljivost projekata, a koje je Izvođač dužan postaviti na gradilištu, odnosno građevini.

(3) Izvođač je obvezan o svom trošku riješiti i provoditi privremenu regulaciju prometa, kao i snositi troškove pripremnih radova, troškove svih priključaka, troškove vezane uz prekomjerno opterećenje cesta, troškove pribavljanja suglasnosti i troškove eventualnog zauzeća javnih prometnih površina.

(4) Tijekom izvođenja radova, Izvođač će paziti da na gradilištu nema nepotrebnih stvari i uklonit će svu nepotrebnu mehanizaciju ili višak materijala. Izvođač će odstraniti i odvesti s gradilišta sav otpad, smeće, objekte pripremnih radova i ostatke koji više nisu potrebni. Nakon završetka radova, Izvođač će u razumnom roku i na svoj trošak očistiti i ukloniti s gradilišta svu mehanizaciju, višak materijala, otpad, smeće i objekte pripremnih radova te će gradilište ostaviti čistim i u dobrom stanju.

(5) Sukladno člancima 133. - 134. Zakona o gradnji gradilište mora biti uređeno i u skladu s posebnim zakonom, ako Zakonom o gradnji i propisom donesenim na temelju navedenog Zakona nije propisano drukčije. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

(6) Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu sukladno Zakonu o zaštiti na radu („Narodne Novine“ broj 71/14, 118/14, 154/14, 94/18 i 96/18) te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda, sukladno Zakonu o zaštiti okoliša („Narodne Novine“ broj 80/13, 153/13,78/15, 12/18 i 118/18) te nastojati da se buka svodi na najmanju mjeru sukladno Zakonu o zaštiti od buke („Narodne Novine broj 30/09, 55/13, 153/13, 41/16, 114/18, 14/21).

(7) Privremene građevine izgrađene u okviru pripremnih radova, oprema gradilišta, neutrošeni građevinski i drugi materijal, otpad i sl. moraju se ukloniti i dovesti zemljište na području gradilišta i na prilazu gradilišta u uredno stanje prije primopredaje.

(8) Gradilište mora biti osigurano i ograđeno radi sigurnosti prolaznika i sprječavanja nekontroliranog pristupa ljudi na gradilište. Ograđivanje gradilišta nije dopušteno na način koji bi mogao ugroziti prolaznike.

**Osiguranje**

Članak 20.

(1) Izvođač je dužan osigurati se od odgovornosti za štetu koju bi obavljanjem poslova odnosno djelatnosti mogao učiniti Naručitelju ili drugim osobama za sve vrijeme izvršavanja ugovora, sukladno čl.30.st.3. važećeg Zakona o poslovima i djelatnostima prostornog uređenja i gradnje (NN 78/15, 118/18, 110/19).

(2) Izvođač je dužan ugovoriti osiguranje gradilišta za vrijeme izvođenja radova sve do dana primopredaje. Izvođač je obvezan policu osiguranja vinkulirati u korist Naručitelja. Izvođač se obvezuje dostaviti Naručitelju policu najkasnije do dana početka radova odnosno do dana potpisivanja Zapisnika o uvođenju u posao. Ako Izvođač ne dostavi policu osiguranja u navedenom roku Naručitelju ima pravo raskinuti Ugovor i aktivirati jamstvo za uredno izvršenje ugovora. Osigurana svota za policu osiguranja po štetnom događaju iznosi najmanje 1.000.000,00 kn bez odbitne franšize, s maksimalnim agregatnim limitom do iznosa vrijednosti predmeta nabave.

**Jamstvo za uredno ispunjenje ugovora**

Članak 21.

(1) Jamstvo za uredno ispunjenje ugovora predstavlja osiguranje Naručitelju za slučaj povrede ugovornih obveza od strane Izvođača.

(2) Izvođač je dužan u roku od 10(deset) radnih dana od potpisivanja Ugovora Naručitelju dostaviti jamstvo za uredno ispunjenje Ugovora za slučaj povrede ugovorenih obveza i to u visini od 10% (deset posto) vrijednosti ugovora bez PDV-a, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (Narodne novine, broj 115/12 i 82/17) i Pravilnikom o obliku i sadržaju zadužnice (Narodne novine, broj 115/12 i 82/17), bez uvećanja, (u izvorniku) za slučaj povrede ugovornih obveza. s rokom važenja 60 (šezdeset) dana nakon ugovorenog roka za završetak ugovora, ili uplatom novčanog pologa u iznosu 10% vrijednosti Ugovora o nabavi bez PDV-a na žiro račun IBAN: HR5123400091110098448, s pozivom na broj: (upisati datum uplate npr. 7-7-2021) uz naznaku svrhe „jamstvo za uredno ispunjenje ugovora – Nabava radova za provedbu mjera zaštite samostana sestara milosrdnica s crkvom sv. Vinka Paulanskoga.

(3) U slučaju propusta Izvođača da dostavi jamstvo za uredno ispunjenje ugovora u roku utvrđenom ovim člankom Ugovora, Naručitelj može raskinuti Ugovor i naplatiti Izvođačevo jamstvo za ozbiljnost ponude. Nikakva plaćanja neće biti izvršena u korist Izvođača prije dostave jamstva.

(4) U slučaju sklapanja dodataka Ugovoru koji bi rezultirali povećanjem ugovorene cijene, Izvođač je dužan u roku od 10 dana od dana sklapanja dodatka Ugovora dostaviti novo jamstvo izdano na razmjerno uvećani iznos, tako da isto iznosi 10% nove ukupne vrijednosti ugovora sa dodacima ili dodati jamstvo za razliku iznosa (bez PDV-a). U slučaju produljenja trajanja Ugovora, Izvođač je u roku 15 dana od dana potpisivanja dodatka ugovora o nabavi dostaviti jamstvo za uredno izvršenje ugovora s produljenim rokom trajanja (a na način da trajanje istog iznosi minimalno 60 dana dulje od novog produljenog roka za završetak radova).

(5) U slučaju zajednice gospodarskih subjekta, jamstvo sukladno ovoj točki Dokumentacije o nabavi može dostaviti bilo koji član zajednice, u cijelosti ili parcijalno s članom/članovima u ukupno traženom iznosu, u bilo kojem slučaju treba biti u obliku i iznosu kako je traženo ovom točkom te ukoliko pojedini član/članovi zajednice gospodarskih subjekata dostavljaju jamstvo sukladno ovoj točki Dokumentacije o nabavi, isti u jamstvu moraju biti naznačeni kao dužnik dok svi ostali članovi zajednice gospodarskih subjekata moraju biti naznačeni kao jamci platci. Također svaki član zajednice gospodarskih subjekata može dostaviti jamstvo za svoj dio.

(6) Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku.

(7) Neiskorišteno jamstvo Naručitelj će vratiti Izvođaču u roku od 15 dana nakon dostave jamstva za otklanjanje nedostataka u jamstvenom roku.

**Jamstveni rok**

Članak 22.

(1) Jamstveni rok za kvalitetu izvedenih radova počinje teći od dana primopredaje radova.

(2) Izvođač ima tri različite vrste odgovornosti za nedostatke:

* nedostatke radova - na tu se odgovornost primjenjuju odredbe čl. 631 i 632 u vezi s čl. 604. do 611. Zakona o obveznim odnosima (ZOO); zakonsko trajanje razdoblja odgovornosti za nedostatke je 2 godine ( čl. 606. st. 2. ZOO)
* odgovornost za građevinu zbog bitnih nedostataka građevine i nedostatke zemljišta - iz člana 633. do 636. ZOO; razdoblje odgovornosti za ove nedostatke je 10 godina od predaje i primitka radova (čl. 633.st.1 i 2. ZOO)
* odgovornost po jamstvima za ispravnost prodane stvari (garancija), koje izdaju proizvođači opreme kao zasebne isprave (u daljnjem tekstu: garancije za opremu) iz čl. 423. ZOO – koji mogu biti različitih duljina trajanja, ovisno o politici pojedinog proizvođača.

**Jamstvo za otklanjanje nedostataka u jamstvenom roku**

Članak 23.

(1) Izvođač jamči za ugovornu kvalitetu izvedenih radova, odnosno za otklanjanje nedostataka u jamstvenom roku. Jamstvo za otklanjanje nedostataka u jamstvenom roku predstavlja osiguranje Naručitelju za slučaj da Izvođač u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete. Naručitelj ima pravo zatražiti aktivaciju jamstva za sve iznose za koje davatelj jamstva odgovara u skladu s izdanim jamstvom zbog propusta Izvođača da popravi nedostatke ili naknadi štetu, u skladu s odredbama jamstva i do visine iznosa na koji ono glasi. Prije postavljanja zahtjeva za naplatom jamstva za otklanjanje nedostataka u jamstvenom roku Naručitelj će o svojoj namjeri obavijestiti Izvođača i u toj obavijesti navesti razlog aktivacije jamstva.

(2) Izvođač je dužan prije potpisivanja Zapisnika o primopredaji, Naručitelju predati jamstvo za otklanjanje nedostataka u jamstvenom roku u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (Narodne novine, broj 115/12 i 82/17) i Pravilnikom o obliku i sadržaju zadužnice (Narodne novine, broj 115/12 i 82/17), bez uvećanja, (u izvorniku) u iznosu od 10% od cjelokupne vrijednosti ugovora bez PDV-a s rokom važenja minimalno 30 dana dulje od dana isteka razdoblja odgovornosti za nedostatke.

(3) Umjesto dostavljanja jamstva za otklanjanje nedostataka u jamstvenom roku u obliku zadužnice ili bjanko zadužnice, Izvođač je ovlašten uplatiti novčani polog u traženom iznosu visine jamstva na račun uplatom novčanog pologa u iznosu 10% vrijednosti Ugovora o nabavi bez PDV-a na žiro račun IBAN: HR5123400091110098448, s pozivom na broj: (upisati datum uplate npr. 7-7-2021), uz naznaku svrhe „jamstvo za otklanjanje nedostataka – Nabava radova za provedbu mjera zaštite samostana sestara milosrdnica s crkvom sv. Vinka Paulanskoga, . Polog mora biti evidentiran na računu Naručitelja prije ili na dan potpisivanja Zapisnika o primopredaji. Polog mora biti evidentiran na računu Naručitelja prije dana ili na dan potpisivanja Zapisnika o primopredaji.

(4) U slučaju zajednice gospodarskih subjekta, jamstvo sukladno ovoj točki Dokumentacije o nabavi može dostaviti bilo koji član zajednice, u cijelosti ili parcijalno s članom/članovima u ukupno traženom iznosu, u bilo kojem slučaju treba biti u obliku i iznosu kako je traženo ovom točkom te ukoliko pojedini član/članovi zajednice gospodarskih subjekata dostavljaju jamstvo sukladno ovoj točki Dokumentacije o nabavi, isti u jamstvu moraju biti naznačeni kao dužnik dok svi ostali članovi zajednice gospodarskih subjekata moraju biti naznačeni kao jamci platci. Također svaki član zajednice gospodarskih subjekata može dostaviti jamstvo za svoj dio.

(5) Jamstveni rok za otklanjanje nedostataka počinje teći od dana potpisa Zapisnika o primopredaji radova.

(6) Neiskorišteno jamstvo Naručitelj će vratiti Izvođaču u roku od 15 dana nakon proteka jamstvenog roka.

**Izmjene ugovora o nabavi tijekom njegova trajanja**

**Nalozi nadzornog inženjera**

Članak 24.

(1) Kada je to nužno za funkcionalnost objekta Nadzorni inženjer može izdavati naloge koji se odnose na:

* promjenu tehničkih karakteristika radova, promjenu kota, pozicija i/ili dimenzija;
* bilo koje naknadne i nepredviđene radove, opremu, materijale ili usluge potrebne za izvođenje radova, ispitivanja i istraživačke radove; te
* promjenu redoslijeda ili dinamike izvođenja radova.

(2) Navedene naloge Nadzorni inženjer može izdati samo pod uvjetom da nalog ne rezultira povećanjem ugovorene jedinične cijene građenja, promjenom krajnjeg roka za izvođenje radova određenog Ugovorom te promjenom pravne prirode Ugovora. Za izmjene putem naloga nije potrebno raditi dodatak Ugovoru. Izvođač je dužan postupati po nalozima Nadzornog inženjera.

(3) Izvođač ne može vršiti izmjene radova bez prethodnog naloga, odnosno odobrenja Nadzornog inženjera ili sklopljenog dodatka Ugovoru. Izdavanje naloga nije moguće ako bi nalog rezultirao izmjenom Ugovora koja bi se smatrala nedopuštenom izmjenom sukladno primjenjivom Zakonu o javnoj nabavi.

(4) Količine utvrđene u Ugovoru o nabavi su okvirne, slijedom čega stvarno izvedena količina radova može biti manja ili veća od one utvrđene u Troškovniku. Smanjenje ili povećanje okvirnih količina navedenih u Troškovniku ne smatra se izmjenom Ugovora o nabavi.

**Dopuštene izmjene**

Članak 25.

(1) Izmjene Ugovora koje se ne provode nalogom Nadzornog inženjera provode se sukladno odredbama ovog članka Ugovora i moraju biti regulirane u obliku pisanog dodatka Ugovoru.

(2) Izmjene ugovora mogu se odnositi samo na one izmjene koje se sukladno propisima kojima se uređuje nabava ne smatraju značajnim izmjenama u odnosu na sadržaj i osnovne elemente Ugovora. Iznimno od navedenoga, u slučaju predviđenim stavkom 4. ovog članka nije potrebno raditi pisani dodatak Ugovoru. Naručitelj je obvezan provesti novi postupak nabave u slučaju značajnih izmjena Ugovora tijekom njegova trajanja.

(3) Naručitelj je ovlašten izmijeniti ovaj Ugovor tijekom njegova trajanja bez provođenja novog postupka nabave:

* Ako izmjene, neovisno o njihovoj vrijednosti, nisu značajne. Izmjena Ugovora tijekom njegova trajanja smatra se značajnom ako njome Ugovor postaje značajno različit po svojoj naravi od prvotno zaključenog, a izmjena se u svakom slučaju smatra značajnom ako je ispunjen jedan ili više sljedećih uvjeta:
* izmjenom se unose uvjeti koji bi, da su bili dio postupka nabave koji je prethodio sklapanju ugovora, dopustili prihvaćanje drugih ponuditelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak nabave;
* izmjenom se mijenja ekonomska ravnoteža ugovora u korist odabranog ponuditelja na način koji nije predviđen prvotnim ugovorom;
* izmjenom se značajno povećava opseg Ugovora;

(4) Za izmjene manjeg značenja kao što je promjena adrese, bankovnog računa ili podataka koji se odnose na kontakte, nije potrebno raditi pisani dodatak Ugovoru, već će jedna strana pisanim putem obavijesti drugu o nastaloj promjeni. Učinak promjene će nastupiti kada druga strana zaprimi takvu obavijest.

(5) Izmjena koju je izvršio Izvođač bez pisanog naloga ili bez dodatka ugovoru nije dopuštena i izvršena je na njegov financijski rizik. Ako se traži izmjena zbog propusta ili kršenja ugovora od strane Izvođača, svaki dodatni trošak te izmjene snosi izvođač.

**Dodatni radovi**

Članak 26.

(1) Naručitelj je ovlašten izmijeniti Ugovor tijekom njegova trajanja bez provođenja novog postupka nabave radi nabave dodatnih radova od Izvođača koje su se pokazale potrebnim, a nisu bile uključene u prvotnu nabavu, ako promjena Izvođača:

* nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i
* prouzročila bi značajne poteškoće ili znatno povećavanje troškova za Naručitelja.

(2) Pritom svako povećanje ukupne ugovorene cijene ne smije biti veće od 30 % vrijednosti Ugovora utvrđene člankom 4. Ugovora. Ako je učinjeno nekoliko uzastopnih izmjena, navedeno ograničenje procjenjuje se na temelju neto kumulativne vrijednosti svih uzastopnih izmjena.

(3) Ugovorna strana kod koje su nastupile okolnosti zbog kojih se traži izmjena Ugovora upućuje zahtjev za izmjenu (s analizom cijena) Nadzornom inženjeru radi izdavanja mišljenja, pri čemu se predmetni zahtjev daje na znanje i drugoj ugovornoj strani. Zahtjev se dostavlja što je prije moguće od nastanka okolnosti zbog kojih se traži izmjena. Zahtjev mora biti sastavljen u pisanom obliku i sadržavati razloge zbog kojih se predmetna izmjena predlaže.

(4) Nadzorni inženjer izdat će mišljenje o podnesenom zahtjevu u roku od 5 dana od primitka zahtjeva. Ako je u svojem mišljenju utvrdio da je zahtjev za izmjenom osnovan, osim podnositelju zahtjeva Nadzorni inženjer u navedenom roku dostavlja mišljenje i drugoj Ugovornoj strani.

(5) Druga ugovorna strana očitovat će se prihvaća li predloženu izmjenu u roku od 10 dana od primitka mišljenja Nadzornog inženjera. U slučaju postizanja suglasnosti oko sadržaja izmjene, Naručitelj će pripremiti tekst dodatka Ugovoru i isti dostaviti na potpis Izvođaču.

(6) Ako je potrebna dodatna dokumentacija kako bi se razmotrio zahtjev za izmjenu može se postaviti zahtjev za dostavom takve dokumentacije. U slučaju takvog zahtjeva rok za očitovanje o predloženoj izmjeni iz prethodnog stavka ovog članka miruje u razdoblju od postavljanja zahtjeva za dostavom dodatne dokumentacije pa do njezina zaprimanja te nastavlja teći protekom navedenog razdoblja.

**Izmjene ugovora zbog nepredviđenih okolnosti**

Članak 27.

(1) Naručitelj je ovlašten izmijeniti Ugovor tijekom njegova trajanja bez provođenja novog postupka nabave ako su kumulativno ispunjeni sljedeći uvjeti:

* do potrebe za izmjenom došlo je zbog okolnosti koje pažljiv Naručitelj nije mogao predvidjeti;
* izmjenom se ne mijenja cjelokupna priroda ugovora;
* svako povećanje cijene nije veće od 30 % vrijednosti Ugovora utvrđene člankom 4. Ugovora.

(2) Pritom, ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena.

**Primopredaja i završni obračun**

Članak 28.

(1) Odmah nakon završetka ugovorenih radova koji je definiran člankom 10., Izvođač će pisanom obavijesti zatražiti da Naručitelj preuzme građevinu. Naručitelj i Izvođač dužni su u roku od 7 dana pristupiti primopredaji.

(2) Nadzorni inženjer sastavlja zapisnik o primopredaji koji potpisuju ovlašteni predstavnici Naručitelja i Izvođača. Zapisnik sadrži osobito sljedeće podatke:

* jesu li su radovi izvedeni prema Ugovoru, propisima i pravilima struke;
* odgovara li kvaliteta izvedenih radova ugovorenoj kvaliteti;
* koje radove s nedostacima Izvođač treba popraviti, doraditi ili ponovo izvesti o svom trošku i u kojem roku to treba napraviti;
* konstataciju o primopredaji dokaza o kvaliteti materijala, opreme i radova sukladno Zakonu o gradnji;
* datum završetka radova i datum primopredaje.

(3)Ako Izvođač u traženom roku ne popravi, doradi ili ponovo izvede radove s nedostacima koji su utvrđeni u zapisniku o primopredaji, Naručitelj će nedostatke otkloniti na trošak Izvođača i ima pravo aktivirati jamstvo za uredno ispunjenje ugovora.

(4)Nakon završetka izvođenja radova Izvođač je dužan s gradilišta ukloniti preostali materijal, opremu i sredstva za rad te privremene objekte izgrađene u okviru pripremnih radova, otpad i slično. Izvođač je dužan dovesti zemljište na području gradilišta i na prilazu gradilišta u uredno stanje prije primopredaje.

Članak 29.

(1) Najkasnije u roku 30 dana nakon primopredaje Naručitelj i Izvođač će sastaviti završni obračun. Završnim obračunom utvrđuje se izvršenje međusobnih obveza i prava između Naručitelja i Izvođača.

(2) Završni obračun sadrži osobito:

* okončanu situaciju;
* podatak da li je građevina završena u ugovorenom roku, a ako nije za koliko je rok prekoračen;
* koji iznos ugovorne kazne zahtijeva Naručitelj;
* podatke o činjenicama o kojima nije postignuta suglasnost ugovornih strana.

**Povreda ugovora**

Članak 30.

(1) Svaka Ugovorna strana dužna je ispuniti svoje ugovorne obveze te odgovara za njihovo ispunjenje. Ukoliko ugovorna strana povrijedi ugovornu obvezu, odnosno ne ispuni obvezu ili je ne ispuni sukladno ugovornim odredbama, odgovara sukladno odredbama Zakona o obveznim odnosima i drugim primjenjivim propisima.

(2) U slučaju povrede Ugovora, povrijeđena strana ima pravo na:

* popravljanje štete; i/ili
* raskid Ugovora.

(3) Ako Izvođač ne ispuni koju od svojih ugovornih obveza, Naručitelj, ne dovodeći u pitanje njegova prava iz stavka 2. ovog članka, također ima pravo:

* obustaviti plaćanja; i/ili
* umanjiti plaćanja ili ostvariti pravo na povrat plaćenog u visini koja odgovara povredi Ugovora.

(4) Ako Naručitelj ima pravo na popravljanje štete, on može navedene iznose naplatiti iz jamstva za uredno izvršenje ugovora. Ugovorne strane ostvaruju pravo na popravljanje štete u zastranim rokovima predviđenim važećim Zakonom o obveznim odnosima.

**Viša sila**

Članak 31.

(1) Smatrat će se da nijedna Ugovorna strana nije povrijedila ugovornu obvezu ako je u ispunjenju te obveze spriječena nekom od okolnosti više sile koja nastupi nakon sklapanja Ugovora, a prije dospjelosti ugovorne obveze.

(2) Viša sila obuhvaća, ali se ne ograničava na izuzetne događaje ili okolnosti koje su dolje navedene, pod uvjetom da su ispunjeni uvjeti od a) do e):

1. rat, neprijateljstva (bilo objavljeni ili ne), invazije, napad inozemnih neprijatelja;
2. pobuna, terorizam, revolucija, ustanak, vojna ili uzurpirana vlast ili građanski rat;
3. izgredi, nemiri, neredi, štrajk ili obustava rada od strane osoba koje ne pripada Izvođaču i njegovim podugovarateljima;
4. ratno streljivo, eksplozivni materijali, ionizirajuće zračenje ili radioaktivno zagađenje, osim ako to nije uzorkovano korištenjem od strane Izvođača takvog streljiva, eksploziva, zračenja ili radioaktivnosti i
5. prirodne katastrofe kao potres, uragani, tajfuni ili vulkanska aktivnost

(3) Ako bilo koja od Ugovornih strana smatra da je nastupila koja od okolnosti više sile koja može utjecati na ispunjavanje njene obveze, o tome će bez odlaganja usmeno obavijestiti drugu Ugovornu stranu, a najkasnije 7 dana od nastanka predmetnog događaja ili saznanja za isti uputit će drugoj ugovornoj strani i pisanu obavijest. U predmetnoj obavijesti treba navesti pojedinosti o prirodi, mogućem trajanju i vjerojatnim posljedicama tog događaja te predočiti dokaze iz kojih se može utvrditi nastupanje ovakvog događaja. Ugovorna strana koja ne postupi sukladno navedenom, odgovorna je drugoj ugovornoj strani za štetu koju ova pretrpi zbog propusta davanja ovakve obavijesti. Ugovorne strane pokušati će novonastalu situaciju riješiti obostranim sporazumom, u cilju optimalnog ostvarenja prava i obveza prema predmetnom Ugovoru. U slučaju nastupanja više sile svaka Ugovorna strana nastavit će izvršavati svoje ugovorne obveze do mjere do koje je to razumno moguće.

(4) Ako su Izvođaču nastali dodatni troškovi zbog uputa Naručitelja iz prethodnog stavka, Izvođač ima pravo na naknadu predmetnih troškova. Traženi iznos prije isplate odobrava Naručitelj.

**Raskid Ugovora**

Članak 32.

(1) Svaka Ugovorna strana ima pravo, sukladno ugovornim odredbama koje uređuju raskid Ugovora, raskinuti ugovorni odnos ako druga Ugovorna strana krši odredbe Ugovora, odnosno ne izvršava preuzete ugovorne obveze na način kako je ugovoreno i u ugovorenim rokovima, a navedene propuste ne otkloni niti u naknadnom primjerenom roku koji joj za to ostavi druga Ugovorna strana.

(2) Obavijest o propustu Ugovorna strana dostavlja prekršitelju pisanim putem, faksom ili poštom preporučeno, primitkom koje naknadni primjereni rok počinje teći.

* Ako u navedenom naknadnom roku prekršitelj ne uskladi svoje ponašanje sa svojim ugovornim obvezama, Ugovor se smatra raskinutim bez potrebe davanja ikakvih daljnjih obavijesti ili izjava.
* Ako u naknadnom roku prekršitelj otkloni propust, raskid nema učinka.

**Raskid Ugovora od strane Naručitelja**

Članak 33.

(1) Naručitelj može raskinuti Ugovor te naplatiti odgovarajuće jamstvo, uz ostavljanje naknadnog roka za otklanjanje propusta od 14 dana od primitka obavijesti, iz sljedećih razloga:

1. ako Izvođač ne ispuni, odnosno ne ispuni uredno svoju ugovornu obvezu;
2. ako Izvođač bez opravdanog razloga odbije ili propusti izvršiti neki od naloga/uputa Nadzornog inženjera, odnosno Naručitelja danih sukladno Ugovoru;
3. ako Izvođač izvrši prijenos cijelog ili dijela Ugovora bez suglasnosti Naručitelja ili angažira podugovaratelje suprotno ugovornim odredbama;
4. ako Izvođač pretrpi statusne promjene, uključujući one kojima se mijenja pravna osobnost, a zbog kojih dolazi do promjene ugovorne strane ili drugog razloga zbog kojeg nastavak ugovorene suradnje nije moguć, osim u slučaju da je predmetna izmjena dopuštena Ugovorom;
5. ako davatelj jamstva ne može ispuniti svoje obveze, a Izvođač nije dostavio novo važeće jamstvo;
6. ako Izvođač ne postupi po zahtjevu za uklanjanje nedostataka u predviđenom roku;
7. zbog kašnjenja Izvođača u slučaju kada je ugovorna kazna dosegla najviši dopušteni iznos
8. ako Izvođaču prepusti podugovaratelju izvođenje radova suprotno Ugovoru.

(2) Naručitelj može u iznimnim situacijama, ovisno o vrsti i razlozima povrede, odrediti i duži primjereni rok za ispunjenje, odnosno otklanjanje propusta, od onog koji je određen u stavku 1. ovog članka, kada je isto opravdano okolnostima konkretnog slučaja.

(3) Naručitelj može u bilo koje vrijeme, bez potrebe ostavljanja naknadnog primjerenog roka za ispunjenje, raskinuti Ugovor s učinkom od primitka pisane obavijesti upućene Izvođaču te naplatiti jamstvo za uredno ispunjenje ugovora u punom iznosu, iz sljedećih razloga:

1. ako je nad Izvođačem otvoren stečajni postupak ili postupak likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u bilo kojem sličnom postupku prema propisima države sjedišta Izvođača;
2. ako je Izvođaču ili osobi koja ga je po zakonu ovlaštena zastupati izrečena pravomoćna osuđujuća presuda za bilo koje od kaznenih djela određenih važećim Zakonom o javnoj nabavi u smislu obveznog razloga za isključenje ponuditelja, odnosno za odgovarajuća kaznena djela prema propisima države sjedišta Izvođača ili države čiji je državljanin osoba ovlaštena na zastupanje;
3. ako se nakon dodjele Ugovora dokaže da je postupak nabave ili izvršavanje Ugovora bilo zahvaćeno nepravilnostima ili prijevarom, što uključuje dostavu Naručitelju lažnih podataka i izjava u svrhu izvršenja Ugovora, ako se dokaže da je postupak nabave ili izvršenje nekog drugog ugovora financiranog iz proračuna Europske unije i/ili Republike Hrvatske kojeg je Izvođač strana, bilo zahvaćeno nepravilnostima ili prijevarom, a vjerojatno je da će to utjecati na izvršenje ovog Ugovora.

(4) U slučaju raskida iz razloga navedenih u stavcima 1. i 3. ovog članka Naručitelj ima pravo potraživati od Izvođača popravljanje štete koja mu je nastala zbog raskida, uključujući dodatne troškove koje je imao radi raskida. Izvođač snosi sve troškove vezane uz raskid Ugovora. Predmetno pravo Naručitelja na popravljanje štete je bez utjecaja na ostala prava koja Naručitelj ostvaruje sukladno Ugovoru. U slučaju raskida, Izvođač je dužan bez odgode poduzeti neposredne radnje i/ili mjere za pravovremen i uredan prestanak izvršenja radova te će sve daljnje troškove svesti na minimum.

(5) Raskid Ugovora neće imati utjecaja na druga prava ugovornih stranaka predviđena Ugovorom. Nakon raskida, Naručitelj može sklopiti bilo koji ugovor s trećom osobom, u kojem slučaju je Izvođač dužan naknaditi štetu koja Naručitelju nastane zbog sklapanja novog ugovora o nabavi radova, uključujući naknadu troška koji nastane zbog razlike u vrijednosti nabave.

(6) Po raskidu Ugovora, Nadzorni inženjer će, čim to bude moguće, utvrditi vrijednost radova i svih iznosa koji se Izvođaču duguju na dan raskida Ugovora kao i iznose koje Izvođač duguje Naručitelju na dan raskida Ugovora.

(7) U slučaju raskida, Naručitelj će, čim to bude moguće i u prisutnosti Izvođača ili u odsustvu uredno pozvanog Izvođača, sastaviti zapisnik o radovima izvedenim sukladno Ugovoru.

(8) Naručitelj može raskinuti Ugovor u svako doba pisanom obavijesti Izvođaču uz otkazni rok od 30 dana od primitka obavijesti bez navođenja razloga raskida. U tom slučaju Izvođač će osim naknade za već izvršeni rad moći tražiti i naknadu pretrpljene štete u smislu obične štete, ali ne i izmakle koristi. Naručitelj neće raskinuti Ugovor prema ovom članku kako bi ugovorne radove sam izveo ili organizirao da ih izvede drugi Izvođač.

**Raskid Ugovora od strane Izvođača**

Članak 34.

(1) Izvođač može raskinuti Ugovor uz ostavljanje naknadnog roka za otklanjanje propusta od 14 dana od primitka obavijesti, iz sljedećih razloga:

* ako Naručitelj nakon isteka roka iz članka Ugovora ne plati Izvođaču iznose koje mu duguje,
* ako Naručitelj ne ispunjava svoje ugovorne obveze usprkos ponovljenim pisanim upozorenjima Izvođača.

(2) Izvođač može u iznimnim situacijama, ovisno o vrsti i razlozima povrede, odrediti i duži primjereni rok za ispunjenje kada je isto opravdano okolnostima konkretnog slučaja.

(3) Raskid Ugovora neće imati utjecaja na druga prava ugovornih stranaka predviđena Ugovorom.

(4) U slučaju raskida zbog krivnje Naručitelja, Naručitelj će Izvođaču nadoknaditi time prouzročenu štetu.

**Tajnost podataka**

Članak 35.

(1) Svi podaci koje će Naručitelj i Izvođač obrađivati tijekom ispunjavanja obveza po ovom Ugovoru, kao i svi ostali podaci koje ugovorne strane saznaju jedna o drugoj predstavljaju poslovnu tajnu.

(2) Obvezu povjerljivosti prema informacijama koje se smatraju poslovnom tajnom imaju obje ugovorne strane.

(3) Izvođač se obvezuje da će sukladno odredbama Opće uredbe o zaštiti osobnih podataka te Zakona o provedbi Opće uredbe o zaštiti podataka (Narodne novine, br. 42/2018) čuvati povjerljivost svih osobnih podataka kojima ima pravo i ovlast pristupa a koji se nalaze u zbirkama osobnih podataka koje je dobio na uvid s ciljem izrade projektnog prijedloga te će iste podatke koristit isključivo u točno navedenu svrhu.

(4) Izvođač se obvezuje da osobne podatke kojima ima pravo i ovlast pristupa neće dostavljati/davati na korištenje niti na bilo koji način učiniti dostupnima trećim (neovlaštenim) osobama, te se obvezuje da će povjerljivost osobnih podataka čuvati i nakon prestanka ovlasti pristupa osobnim podacima.

**Prijelazne i završne odredbe**

Članak 36.

(1) Sve izmjene i dopune ovog Ugovora valjane se samo ako su sastavljene u pisanom obliku i potpisane od obje ugovorne strane.

Članak 37.

(1) Sve možebitne sporove proizašle iz ovoga Ugovora ugovorne strane će nastojati riješiti sporazumno.

(2) Ako u tome ne uspiju, svi sporovi koji proizlaze iz ovoga Ugovora i u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, konačno će se riješiti u nadležnosti stvarno nadležnog suda u Zagrebu.

Članak 38.

(1) Ugovor je sastavljen u 4 (slovima: četiri) istovjetna primjerka, od kojih svaka strana zadržava po 2 (slovima: dva) primjerka.

(2) Ugovorne strane u znak prihvaćanja prava i obveza koje proistječu iz ovog Ugovora, isti potpisuju po ovlaštenim zastupnicima.

ZA IZVOĐAČA: ZA NARUČITELJA:

Ivanka Đogaš,

Vrhovna ekonoma

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_